জাতীয় সংসদ সচিবালয় আইন, ১৯৯৪
Published: ১৮ মে, ১৯৯৪

গণপ্রজাতন্ত্রী বাংলাদেশের সংবিধানের ৭৯ অনুচ্ছেদের উদ্দেশ্য পূরণকল্পে জাতীয় সংসদ সচিবালয় গঠন এবং উহার কর্মকর্তা ও কর্মচারীদের নিয়োগ ও কর্মের শর্তসমূহ সম্পর্কে বিধান প্রণয়নের জন্য প্রণীত আইন৷ যেহেতু গণপ্রজাতন্ত্রী বাংলাদেশের সংবিধানের ৭৯ অনুচ্ছেদের উদ্দেশ্য পূরণকল্পে জাতীয় সংসদ সচিবালয়ের গঠন এবং উহার কর্মকর্তা ও কর্মচারীদের নিয়োগ ও কর্মের শর্তসমূহ সম্পর্কে বিধান প্রণয়ন সমীচীন ও প্রয়োজনীয়; সেহেতু এতদ্‌দ্বারা নিম্নরূপ আইন করা হইল:-

name: সংক্ষিপ্ত শিরোনামা
details: ১৷ এই আইন জাতীয় সংসদ সচিবালয় আইন, ১৯৯৪ নামে অভিহিত হইবে৷
name: সংজ্ঞা
details: ২৷ বিষয় বা প্রসংগের পরিপন্থী কোন কিছু না থাকিলে, এই আইনে,- (ক) 	“কমিশন” অর্থ বাংলাদেশ সরকারি কর্ম-কমিশন; (খ) 	“কর্মকর্তা বা কর্মচারী” অর্থ সংসদ সচিবালয়ে নিযুক্ত কর্মকর্তা বা কর্মচারী; (গ) 	“চীফ হুইপ” অর্থ সংসদের চীফ হুইপ; (ঘ) 	“বিধি” অর্থ এই আইনের অধীন প্রণীত বিধি; (ঙ)	“বিরোধী দলের উপ-নেতা” অর্থ বিরোধী দলের নেতা কর্তৃক সংসদে বিরোধী দলের উপ-নেতারূপে মনোনীত কোন সংসদ সদস্য; (চ) 	“বিরোধী দলের নেতা” অর্থ স্পীকারের বিবেচনামতে যে সংসদ-সদস্য সাময়িকভাবে সংসদে সরকারের বিরোধীতাকারী সর্বোচ্চ সংখ্যক সদস্য লইয়া গঠিত ক্ষেত্রমত দল বা অধিসংঘের নেতা; (ছ) 	“সচিব” অর্থ সংসদ সচিবালয়ের সচিব বা সাময়িকভাবে তাহার দায়িত্ব পালনরত কোন ব্যক্তি; (জ) 	“স্পীকার” অর্থ সংসদের স্পীকার এবং সংবিধানের ৭৪ অনুচেছদ অনুসারে সাময়িকভাবে স্পীকারের পদে অধিষ্ঠিত ব্যক্তি;  (ঝ) 	“সংসদ” অর্থ জাতীয় সংসদ; (ঞ) “সংসদ উপ-নেতা” অর্থ প্রধানমন্ত্রী কর্তৃক সংসদ উপ-নেতারূপে মনোনীত কোন সংসদ-সদস্য; (ট) 	“সংসদ-নেতা” অর্থ প্রধানমন্ত্রী; (ঠ) 	“সংসদ সচিবালয়” অর্থ জাতীয় সংসদ সচিবালয়; (ড) 	“সংসদ সচিবালয় কমিশন” অর্থ এই আইনের ধারা ৭ এর অধীন গঠিত সংসদ সচিবালয় কমিশন; (ঢ) 	“সংসদ-সদস্য” অর্থ সংসদের কোন সদস্য; এবং (ণ) 	“হুইপ” অর্থ সংসদের হুইপ৷
name: সংসদ সচিবালয় গঠন
details: ৩৷ (১) সংবিধানের ৭৯ অনুচ্ছেদ অনুযায়ী সংসদের নিজস্ব সচিবালয় থাকিবে৷ (২) সংসদ সচিবালয় সরকারের কোন মন্ত্রণালয়, বিভাগ বা দপ্তরের প্রশাসনিক আওতাধীন থাকিবে না৷ (৩) সংসদ সচিবালয় বিধি দ্বারা নির্ধারিত পদ্ধতিতে নিযুক্ত কর্মকর্তা ও কর্মচারীগণের সমন্বয়ে গঠিত হইবে৷
name: সংসদ সচিবালয়ের দায়িত্ব ও কর্তব্য
details: ৪৷ (১) সংসদ সচিবালয় সংসদের জন্য প্রয়োজনীয় সকল সাচিবিক দায়িত্ব পালন করিবে এবং গণপ্রজাতন্ত্রী বাংলাদেশ জাতীয় সংসদের কার্যপ্রণালীবিধি দ্বারা সংসদ সচিবালয়ের উপর আরোপিত যাবতীয় কর্তব্য সম্পাদন করিবে৷ (২) উপ-ধারা (১) এ উল্লিখিত দায়িত্ব ও কর্তব্য ছাড়াও সংসদ সচিবালয় বিশেষ করিয়া নিম্নলিখিত দায়িত্ব ও কর্তব্য পালন করিবে: (ক)	সংসদ নেতার সহিত পরামর্শক্রমে সংবিধান মোতাবেক সংসদ অধিবেশন আহ্বান ও স্থগিতকরণ সম্পর্কিত সাচিবিক কার্যাবলী; (খ) 	সংসদ সচিবালয় গ্রন্থাগার পরিচালনা ও ব্যবস্থাপনা; (গ) সংসদের স্থায়ী কমিটিসমূহ ও অন্যান্য সকল কমিটির সভা আহ্বান, উহাতে সাচিবিক সহায়তা প্রদান ও উহার কার্যবিবরণী প্রস্তুতকরণ; (ঘ) 	সংসদের কার্যবিবরণী লিপিবদ্ধকরণ, সম্পাদনা, মুদ্রণ ও প্রকাশনা; (ঙ)	সংসদ-সদস্যগণের সংসদীয় কার্যাবলী ও দায়িত্ব পালনের জন্য তাঁহাদিগকে প্রয়োজনীয় সহায়তা করা;  (চ) 	সংসদ-সদস্যগণের আবাসন সম্পর্কিত বিষয়াদির তত্ত্বাবধান; (ছ) 	সংসদের ক্যাফেটেরিয়ার তদারক ও উন্নতি সাধন; (জ) 	স্পীকার, ডেপুটি স্পীকার, চীফ হুইপ, বিরোধী দলের নেতা, সংসদ উপ- নেতা, বিরোধী দলের উপ-নেতা, হুইপগণ ও সংসদ-সদস্যগণকে দেয় পারিশ্রমিক ও ভাতাদি প্রদান সম্পর্কিত কার্যাবলী; (ঝ) সংসদ-সদস্য ভবনসমূহের আসবাবপত্র সরবরাহকরণ; (ঞ) আন্তঃ সংসদীয় ইউনিয়ন, কমনওয়েলথ পার্লামেন্টারী এসোসিয়েশন ও সার্কভুক্ত দেশসমূহের পার্লামেন্টের সহিত যোগাযোগ; (ট) 	সংসদ বিষয়ক মন্ত্রণালয়ের দায়িত্বে নিয়োজিত মন্ত্রীর সহিত পরামর্শক্রমে আন্তর্জাতিক সংসদীয় কনভেনশন এবং দ্বি-পাক্ষিক ভিত্তিতে বিভিন্ন দেশের সহিত সংসদীয় প্রতিনিধিদল বিনিময় সংক্রান্ত যাবতীয় কার্য সম্পাদন; (ঠ) সংসদ সচিবালয়ের কর্মকর্তা ও কর্মচারীদের জন্য রক্ষিত আবাসিক ভবনসমূহের বরাদ্দ প্রদান; (ড) সংসদ সচিবালয়ের অভ্যন্তরীণ নিরাপত্তা ব্যবস্থা; (ঢ) সংসদ সচিবালয় সম্পর্কিত উন্নয়ন প্রকল্প গ্রহণ ও বাস্তবায়ন৷
name: সংসদ সচিবালয়ের কর্তৃত্ব
details: ৫৷ (১) সংসদ সচিবালয়ের প্রশাসনিক দায়িত্ব স্পীকারের উপর ন্যস্ত থাকিবে৷ (২) স্পীকার তাহার এই দায়িত্ব স্বয়ং পালন করিবেন অথবা বিধি দ্বারা নির্ধারিত কোন কর্মকর্তার উপর অর্পণ করিবেন৷
name: সংসদ সচিবালয়ের কার্যপদ্ধতি
details: ৬৷ (১) সংসদ সচিবালয় সরকারের যে কোন মন্ত্রণালয়, বিভাগ, দপ্তর বা অফিসের সহিত অথবা অন্য কোন প্রতিষ্ঠানের সহিত সরাসরি যোগাযোগ করিতে পারিবে৷ (২) স্পীকার বিধি বা স্থায়ী আদেশ দ্বারা সংসদ সচিবালয়ের কার্যাবলী বণ্টন ও পরিচালনার ব্যবস্থা করিবেন৷
name: সংসদ সচিবালয় কমিশন
details: ৭৷ (১) নিম্নবর্ণিত সদস্যগণের সমন্বয়ে গঠিত একটি সংসদ সচিবালয় থাকিবে, যথা:- (ক) 	স্পীকার, যিনি উহার চেয়ারম্যানও হইবেন; (খ) প্রধানমন্ত্রী বা তত্কর্তৃক এতদুদ্দেশ্যে মনোনীত কোন সংসদ সদস্য;  (গ) সংসদের বিরোধীদলীয় নেতা বা তত্কর্তৃক এতদুদ্দেশ্যে মনোনীত কোন সংসদ সদস্য; (ঘ)	সংসদ বিষয়ক মন্ত্রণালয় বা বিভাগের দায়িত্বে নিয়োজিত মন্ত্রী বা তত্কর্তৃক এতদুদ্দেশ্যে মনোনীত সংসদ সদস্য; (ঙ) 	অর্থ মন্ত্রী বা তত্কর্তৃক এতদুদ্দেশ্যে মনোনীত কোন সংসদ সদস্য৷ (২) সংসদ সচিবালয় কমিশন সংসদ সচিবালয়ের কর্মকর্তা ও কর্মচারীগণের সংখ্যা নির্ধারণ, তাহাদের সংখ্যার হ্রাস-বৃদ্ধি এবং উক্ত সচিবালয়ের বার্ষিক বাজেট প্রণয়ন ও বাজেটে বরাদ্দকৃত অর্থ ব্যয়ের ব্যাপারে পরামর্শ প্রদান করিবে৷ (৩) সংসদ সচিবালয় কমিশন উহার নিজস্ব কার্যপদ্ধতি নির্ধারণ করিবে৷
name: সংসদ সচিবালয়ের বাজেট
details: ৮৷ (১) প্রত্যেক অর্থ-বত্সর সম্পর্কে উক্ত বত্সরের জন্য সংসদ সচিবালয়ের অনুমিত ব্যয় সম্বলিত একটি বিবৃতি স্পীকার উক্ত বত্সর শুরু হইবার অন্ততঃ তিন মাস পূর্বে প্রস্তুত করাইবেন৷ (২) উপ-ধারা (১) এ উল্লিখিত বিবৃতিতে স্পীকার, ডেপুটি স্পীকার, চীফ হুইপ, বিরোধীদলীয় নেতা, সংসদ উপ-নেতা, হুইপগণ ও সংসদ-সদস্যগণকে দেয় পারিশ্রমিক ও ভাতাদি এবং সংসদ সচিবালয়ে নিযুক্ত কর্মকর্তা ও কর্মচারীগণকে দেয় বেতন ও ভাতাদি এবং সংসদ সচিবালয় ও সদস্য ভবনসমূহের প্রশাসনিক ব্যয় অন্তর্ভুক্ত থাকিবে৷ (৩) স্পীকার উপ-ধারা (২) এ উল্লিখিত বিবৃতি অর্থ মন্ত্রীর নিকট সরকারের বর্ধিত আর্থিক বিবৃতির সহিত সংযুক্ত করিবার জন্য প্রেরণ করিবেন৷ (৪) সংসদের কর্মকর্তা ও কর্মচারীগণের বেতন ও ভাতাদি সংসদ সচিবালয়ের সকল প্রশাসনিক ব্যয় সংযুক্ত তহবিলের উপর দায়যুক্ত ব্যয় হইবে৷
name: বাজেট
details: ৯৷ অনুমোদিত ব্যয়ের ব্যাপারে সচিবালয়ের দায়িত্বঃ সংসদ সচিবালয়ের জন্য বাত্সরিক বাজেটে বরাদ্দকৃত অর্থ ব্যয়ের ক্ষেত্রে সংসদ সচিবালয় মহাহিসাব নিরীক্ষক ও নিয়ন্ত্রকের মাধ্যমে কেবল সংসদের নিকট দায়ী থাকিবে৷
name: সংসদ সচিবালয়ের কর্মকর্তা ও কর্মচারী নিয়োগ
details: ১০৷ (১) সংসদ সচিবালয়ের কর্মকর্তা ও কর্মচারীগণ বিধি দ্বারা নির্ধারিত পদ্ধতিতে নিযুক্ত হইবেন: তবে শর্ত থাকে যে, উক্ত বিধি প্রণীত না হওয়া পর্যন্ত্ম The Parliament Secretariat Officers and Employees Recruitment Rules, 1982 অনুসারে উক্ত কর্মকর্তা ও কর্মচারীগণ নিযুক্ত হইবেন৷ (২) এই আইন প্রবর্তনের অব্যবহিত পূর্বে সংসদ সচিবালয়ে কার্যরত কর্মকর্তা ও কর্মচারীগণ, উক্ত সচিবালয়ে প্রেষণে কার্যরত কর্মকর্তা ও কর্মচারীগণ ব্যতীত, এই আইন প্রবর্তনের সংগে সংগে উক্ত সচিবালয়ের কর্মকর্তা ও কর্মচারী বলিয়া গণ্য হইবেন৷
name: চাকুরীর সাধারণ শর্তাবলী
details: ১১৷ এই আইনের বিধানাবলী সাপেতেগ, প্রজাতন্ত্রের অসামরিক পদে নিযুক্ত সরকারী কর্মকর্তা ও কর্মচারীগণের তেগত্রে প্রযোজ্য চাকুরীর শর্তাবলী সংসদ সচিবালয়ে নিযুক্ত সকল কর্মকর্তা ও কর্মচারীর তেগত্রে প্রযোজ্য হইবে৷
name: বেতন, ইত্যাদি সম্পর্কে বিধান
details: ১২৷ সরকারী কর্মকর্তা ও কর্মচারীগণের তেগত্রে প্রযোজ্য বেতন, ভাতা, ছুটি, ভবিষ্য তহবিল, গ্রাচুইটি, পেনশন ও চাকুরীর অন্যান্য সুযোগ-সুবিধা সংক্রান্ত্ম আইন ও বিধিমালা, প্রয়োজনীয় অভিযোজনসহকারে, সংসদ সচিবালয়ে নিযুক্ত কর্মকর্তা ও কর্মচারীদের তেগত্রে প্রযোজ্য হইবে৷
name: শৃংখলামূলক ব্যবস্থা
details: ১৩৷ সংসদ সচিবালয়ে নিযুক্ত কর্মকর্তা ও কর্মচারীগণের বিরম্্নদ্ধে গ্রহণীয় শৃংখলামূলক ব্যবস্থা বিধি দ্বারা নির্ধারিত হইবে: তবে শর্ত থাকে যে, এই ধারার অধীন বিধি প্রণীত না হওয়া পর্যন্ত্ম সরকারী কর্মকর্তা ও কর্মচারীদের তেগত্রে প্রযোজ্য শৃংখলা ও আপীল সংক্রান্ত্ম আইন ও বিধিমালা, প্রয়োজনীয় অভিযোজনসহকারে, সংসদ সবিচালয়ের কর্মকর্তা ও কর্মচারীদের তেগত্রে প্রযোজ্য হইবে৷
name: সংসদের নিকট স্পীকারের দায়িত্ব
details: ১৪৷ সংসদ সচিবালয়ের যাবতীয় কর্মকাণ্ডের জন্য স্পীকার সংসদের নিকট দায়ী থাকিবেন৷
name: সচিবের প্রশাসনিক দায়িত্ব
details: ১৫৷ (১) সংসদ সচিবালয়ের যাবতীয় কাজকর্ম সুচারম্্নরূপে সম্পাদনের জন্য সচিব স্পীকারের নিকট দায়ী থাকিবেন৷ (২) সংসদ সচিবালয়ের সকল কর্মকর্তা ও কর্মচারী স্পীকারের সার্বিক নিয়ন্ত্রণে সচিবের নিকট দায়ী থাকিবেন এবং তাহার প্রত্যতগ তত্ত্বাবধানে তাহারা তাহাদের কাজ-কর্ম পরিচালনা করিবেন৷
name: সংসদ সদস্যদের সংসদ সচিবালয়ের সহিত যোগাযোগ
details: ১৬৷ কোন সংসদ সদস্য সংসদ সচিবালয়ের সহিত কোন বিষয়ে যোগাযোগের প্রয়োজনবোধ করিলে তিনি সরাসরি সচিবের সহিত বা তাঁহার দায়িত্ব পালনরত অন্য কোন কর্মকর্তার সহিত যোগাযোগ করিতে পারিবেন৷
name: সংসদ সচিবালয়ের কার্যসময়
details: ১৭৷ সংসদ সচিবালয়ের কার্যসময় স্পীকার কর্তৃক নির্ধারিত হইবে৷
name: অর্থ ব্যয়
details: ১৮৷ সংসদ সচিবালয়ের জন্য বাজেটে বরাদ্দকৃত অর্থ ব্যয় অনুমোদনের ব্যাপারে স্পীকার চূড়ান্ত্ম কর্তৃপতগ হইবেন৷
name: সংসদ সচিবালয়ের কর্মকর্তা ও কর্মচারীর সংখ্যা হ্রাস-বৃদ্ধি
details: ১৯৷ (১) স্পীকার, সংসদ সচিবালয় কমিশনের সহিত পরামর্শক্রমে, সংসদ সচিবালয়ের কর্মকর্তা ও কর্মচারীর সংখ্যা হ্রাস-বৃদ্ধি বা কোন পদ বিলোপ এবং প্রয়োজনবোধে কোন নতুন পদ সৃষ্টি করিতে পারিবেন৷ (২) কর্মকর্তা বা কর্মচারীর সংখ্যা হ্রাস বা বৃদ্ধি বা কোন পদ বিলোপ বা নতুন পদ সৃষ্টির তেগত্রে স্পীকার, সংসদ সচিবালয় কমিশনের সহিত পরামর্শক্রমে, সিদ্ধান্ত্ম গ্রহণ করিবেন৷
name: সংসদ সদস্যগণের অবগতিমূলক কর্মসূচী
details: ২০৷ স্পীকার সংসদের কার্যাবলী ও সংসদ সচিবালয়ের কার্যপদ্ধতি সম্পর্কে সংসদ সদস্যগণকে সম্যকভাবে অবহিত করার লতেগ্য যথাযথভাবে অবগতিমূলক কর্মসূচী গ্রহণের জন্য, সংসদ নেতা, বিরোধী দলের নেতা ও সংসদ বিষয়ক মন্ত্রণালয়ের দায়িত্বে নিয়োজিত মন্ত্রীর সহিত পরামর্শক্রমে সংসদ সচিবালয়কে নির্দেশ দিতে পারিবেন এবং তাঁহার এই নির্দেশ অনুযায়ী সংসদ সচিবালয় উক্তরূপ কর্মসূচীর ব্যবস্থা করিবে৷
name: বিধি প্রণয়ন
details: ২১৷ (১) স্পীকার এই আইনের উদ্দেশ্য পূরণকল্পে সংসদ সচিবালয় কমিশনের সহিত পরামর্শক্রমে সরকারী গেজেট প্রজ্ঞাপন দ্বারা বিধি প্রণয়ন করিতে পারিবেন৷ (২) বিশেষ করিয়া এবং উপরি-উক্ত তগমতার সামগ্রিকতা তগুণ্ন না করিয়া নিম্নবর্ণিত সকল বা যে কোন বিষয়ে উক্তরূপ বিধি প্রণয়ন করা যাইবে: (ক) 	সংসদ সচিবালয়ের উন্নয়ন বিন্যাস ও কর্মপ্রণালী; (খ) 	কর্মকর্তা ও কর্মচারীগণের মধ্যে দায়িত্ব বণ্টন; (গ) 	কর্মকর্তা ও কর্মচারীগণের নিয়ন্ত্রণ; (ঘ) 	নথিপত্র সংরতগণ; (ঙ) 	লাইব্রেরী পরিচালনা; (চ) 	পারিতোষিক, ভ্রমণ বিল প্রস্ত্মুতকরণ ও উহার স্বাতগর এবং প্রতিস্বাতগর; (ছ) 	সংসদ সচিবালয়ের নিরাপত্তা; (জ) 	সংসদ সদস্যগণের জন্য আবাসন সম্পর্কে যাবতীয় বিষয়; (ঝ) 	সংসদ সদস্যগণের বেতন, ভাতা ও অন্যান্য সুবিধা সংক্রান্ত্ম বিল প্রস্ত্মুতকরণ এবং ঐ সকল বিল সম্পর্কিত প্রাসঙ্গিক কার্যাবলী সম্পাদন৷